Sevara Nazarxon Facebook’ning o‘zbek foydalanuvchilari orasida doim ommabop bo‘luvchi mavzulardan biri ekani aniqlandi

iLIke.uz blogi navbatdagi reytingni e’lon qildi. Undan Facebook ijtimoiy tarmog‘idagi o‘zbekistonliklar uchun mo‘ljallangan sahifalarda hamisha hisobsiz Like yig‘adigan va ko‘p bo‘lishiladigan (Share) mavzular o‘rin oldi.

Ushbu ro‘yxatga kiritilgan mavzular “Daryo” nashrining Facebook’dagi rasmiy sahifasida ham eng ommabop bo‘lganiga guvoh bo‘ldik. Keling, siz ham bu mavzular bilan tanishing.
Demak, eng ko‘p Like yig‘adigan trendlardan biri — Sevara Nazarxon haqidagi yangiliklar. Masalan, u haqda joylashtirilgan so‘nggi postimiz 478 ta Like yig‘ib, 18 marta bo‘lishilgan.

Keyingi o‘rinda milliy taomlarimiz bilan bog‘liq xabarlar.
Bundan tashqari, mavsumiy yangiliklar ham bor. Jumladan Toshkentda qor yog‘ishi haqidagi xabar yoki poytaxtimizning qishki manzarasi aks etgan surat.
Shuningdek, ushbu ro‘yxatga Toshkent bilan bog‘liq boshqa yangiliklarni ham kiritish mumkin. Masalan, yangi savdo markazi ochilishi, yangi masjid qurilishi yoki Yangi yil archasi o‘rnatilayotgani haqidagi xabarlar ham foydalanuvchilar orasida anchagina mashhur bo‘lgan.
Aziz mushtariylar, siz qanday xabar, rasm va umuman postlarga Like bosishga yoki bo‘lishishga tayyorsiz?